Vilnius, 2025 m. balandžio 11d.

**Šventinė atmosfera prasideda nuo skanėstų: „Lidl“ kviečia išbandyti tvaresnius velykinius skanėstus**

**Artėjant Velykoms ir augant pirkėjų srautams prekybos centruose, vis daugiau žmonių iš anksto planuoja bei įsigyja šventinius pirkinius. Dažname pirkinių krepšelyje šalia pagrindinių produktų galima rasti ir desertų. Prekybos tinklas „Lidl“ siūlo platų velykinių saldumynų pasirinkimą, tarp kurių – ir „Favorina“ prekės ženklo gaminiai. Šie produktai išsiskiria ne tik išskirtiniu skoniu bei šventiniu dizainu, bet ir aplinkai draugiškesne sudėtimi.**

Pasak „Lidl Lietuva“ pirkimų tarnybos tvarumo specialistės Karolinos Labulytės, šventiniai saldumynai užima svarbią pasiruošimo didžiausioms metų šventėms dalį.

„Šokoladiniai gardumynai – neatsiejama vaišių dalis, padedanti kurti šventinę atmosferą. Šie produktai dažnai pasirenkami kaip mielos dovanos artimiesiems, stalo puošmena ar tiesiog būdas pradžiuginti prie šventinio stalo susirinkusius šeimos narius. Kiekvienais metais „Favorina“ produkcija tampa vienu laukiamiausių akcentų mūsų parduotuvėse – spalvingi, gražūs, skanūs ir tvariau pagaminti saldumynai neabejotinai yra užkariavę ne vieno pirkėjo širdį“, – sako K. Labulytė.

**Sąžininga ir tvaresnė prekyba**

Pagrindinė šokolado ir jo gaminių žaliava – kakava – dažniausiai auginama Afrikoje, kur siekiant atlaisvinti vietos kakavos pupelių plantacijoms, kertami miškai. Deja, toks veiksmas lemia augalijos bei gyvūnijos nykimą.

„Dėl šios priežasties svarbu, kad akį trauktų ne tik daili šventinių saldumynų pakuotė, bet ir tvaresnė jų sudėtis. „Favorina“ produkcija siūlo ne tik aukštos kokybės, bet ir aplinkai draugiškesnius skanumynus. Didžioji dalis produktų, kurių sudėtyje yra kakavos, pažymėti „Fairtrade“ logotipu. Jis reiškia, kad gaminiui panaudota kakava buvo išgauta pagal tarptautiniu lygiu pripažinto sertifikavimo kriterijus“, – tvirtina K. Labulytė.

Pasak jos, „Fairtrade“ principai ne tik padeda užtikrinti aplinkai palankesnes žaliavas, bet ir palaiko sąžiningą tarptautinę prekybą.

„Fairtrade“ kovoja su darbuotojų išnaudojimu bei vaikų darbu, užtikrinant vienodas darbo sąlygas skirtingų lyčių darbuotojams bei mokant jiems sąžiningą atlyginimą. Augintojai taip pat gauna „Fairtrade“ premiją – papildomą pinigų sumą, kurią jie investuoja į savo pasirinktus verslo ar bendruomenės projektus. „Fairtrade“ reikalavimų laikymąsi kontroliuoja nepriklausoma organizacija, atlikdama patikrinimus visoje „Fairtrade“ produktų tiekimo grandinėje“, – pasakoja „Lidl Lietuva“ pirkimų tarnybos tvarumo specialistė.

**Asortimente – išskirtiniai šventiniai saldumynai**

Į „Lidl Lietuva“ parduotuvių lentynas „Favorina“ produkcija sugrįžta dukart per metus – kalėdiniu bei velykiniu laikotarpiu ir pirkėjams siūlo išskirtinius šventinius gardėsius.

„Šiemet velykiniame „Favorina“ asortimente – didelis šokoladinių velykinių kiaušinių pasirinkimas, šokoladinės figūrėlės, saldainiai ant pagaliuko, guminukai, velykiniai sausainiai. Taip pat velykinis pyragas „Colomba“, kurio sudėtyje naudojami tik ant kraiko laikomų vištų kiaušiniai, nustebins ne tik mažuosius šventės dalyvius, bet ir suaugusius“, – teigia K. Labulytė.

Kalbant apie velykinę „Favorina“ produkciją, pirkimų tarnybos tvarumo specialistė priduria, kad „Lidl“ parduotuvių lentynose galima rasti velykinių zefyrų, marcipaninių kiaušinių bei šokoladinę vištą, kuri neabejotinai taps velykinio stalo pažiba.

K. Labulytės teigimu, „Lidl“ skiria išskirtinį dėmesį visai savo produktų tiekimo grandinei, todėl iki 2025 finansinių metų pabaigos prekybos tinklas yra įsipareigojęs, kad svarbiausiomis laikomų žaliavų pirkimas būtų tvaresnis. Tai reiškia, kad kritinės medžiagos, tokios kaip palmių aliejus, kakava ar kava, bus perkamos tik iš sertifikuotų ir patikrintų ūkių bei tiekėjų.

Tvaresnių šventinių produktų asortimentą galima rasti 81 „Lidl“ parduotuvėje 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)